open-index/open-wikipedia-markdown huggingface dataset:
3,3-பிசு(அசிடோமெத்தில்)ஆக்சிடேன்

**3,3-பிசு(அசிடோமெத்தில்)ஆக்சிடேன்** (*3,3-Bis(azidomethyl)oxetane*) என்பது C5H8N6O17 என்ற மூலக்கூற்று வாய்ப்பாட்டால் விவரிக்கப்படும் ஓர் ஆக்சிடேனாகும். ஆற்றல்மிக்க உந்துபொருள் ஒட்டிகள் மற்றும் நெகிழியாக்கிகளில் இந்த ஆக்சிடேன் ஒருமம் பயன்படுத்தப்படுகிறது. பாரம்பரிய பலபடிகளை மேம்படுத்துவதற்கும், அவற்றுக்கு  ஆற்றல்மிக்க பண்புகளை வழங்குவதற்கும் இது ஓர் இணைபலபடியாகப் பெரும்பாலும் பயன்படுத்தப்படுகிறது.

## தயாரிப்பு
3,3-பிசு (குளோரோமெத்தில்) ஆக்சிடேனுடன் காரக் கரைசலில் கரைக்கப்பட்ட சோடியம் அசைடைச் சேர்த்து வினைபுரியச் செய்து 3,3-பிசு(அசிடோமெத்தில்)ஆக்சிடேன் தயாரிக்கப்படுகிறது. இவ்வினையில் டெட்ராபியூட்டைல் அமோனியம் புரோமைடு நிலை மாற்ற வினையூக்கியாகப் பயன்படுத்தப்படுகிறது. 

போரான் முப்புளோரைடு ஈரெத்தில் ஈத்தரேட் மற்றும் மும்மெத்தில்புரோப்பேனில் கரைக்கப்பட்ட  3,3-பிசு(அசிடோமெத்தில்)ஆக்சிடேன் ஆகியவற்றைக் கலந்து பலபட்டி 3,3-பிசு(அசிடோமெத்தில்)ஆக்சிடேன் சேர்மத்தை உருவாக்கலாம். இச்சேர்மத்தை பலபடியாக்கல் வினைக்கு உட்படுத்தினால் ஆக்சிடேன் குழு அழியும். ஆனால் அசைடு குழு அப்படியே இருக்கும். 
## மேற்கோள்கள்

பகுப்பு:ஆக்சிடேன்கள்
பகுப்பு:பலபடிகள்
பகுப்பு:நெகிழியாக்கிகள்
பகுப்பு:கரிம அசைடுகள்
பகுப்பு:கரிமச் சேர்மங்கள்
பகுப்பு:கரிமப் பலபடிகள்
இரா. மாணிக்கம் (திமுக)

::இதே பெயரைக் கொண்ட மலேசிய எழுத்தாளரைப் பற்றி அறிய, இரா. மாணிக்கம் என்ற பக்கத்தைப் பார்க்கவும்.
**இரா. மாணிக்கம்** (*R. Manickam*) என்பவர் ஓர் இந்திய அரசியல்வாதியும், தமிழகத்தின் சட்டமன்ற உறுப்பினரும் ஆவார். இவர் 2021ஆம் ஆண்டு தமிழ்நாடு சட்டமன்றத் தேர்தலில், குளித்தலை சட்டமன்றத் தொகுதியிலிருந்து, தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் திராவிட முன்னேற்றக் கழகத்தின் சார்பாகப் போட்டியிட்ட வேட்பாளர் ஆவார். முன்னதாக இதே தொகுதியிலிருந்து 2006ஆம் ஆண்டு நடைபெற்ற சட்டமன்றத் தேர்தலிலும் திமுகவின் வேட்பாளராகப் போட்டியிட்டு வெற்றி பெற்று சட்டமன்ற உறுப்பினராகப் பணியாற்றியுள்ளார்.

## மேற்கோள்கள்

பகுப்பு:கரூர் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
ஈ. இராமர்

**ஈ. இராமர்** (*E. Ramar*)(பிறப்பு 20 செப்டம்பர் 1950) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2016 ஆம் ஆண்டு நடந்த தமிழ்நாடு சட்டமன்றத் தேர்தலில், குளித்தலை தொகுதியிலிருந்து, தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் திராவிட முன்னேற்றக் கழகத்தின் சார்பாக போட்டியிட்ட வேட்பாளர் ஆவார்.

## மேற்கோள்கள்

பகுப்பு:1950 பிறப்புகள்
பகுப்பு:கரூர் மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
போக்யோக் ஆங் சான் அரங்கம்

**போக்யோக் ஆங் சான் அரங்கம்** அல்லது **ஆங் சான் அரங்கம்** (ஆங்கிலம்: *Bogyoke Aung San Stadium*) என்பது மியன்மார், யங்கோன்  நகரத்தில் அமைந்துள்ள ஒரு பல்நோக்கு அரங்கமாகும். 

இந்த அரங்கத்தின் கட்டுமானம், 1908-ஆம் ஆண்டில் ஒரு துடுப்பாட்ட அரங்கமாகத் தொடங்கபட்டது. 1910-ஆம் ஆண்டில் கட்டி முடிக்கப்பட்டது. இதற்குப் பர்மா தடகள அரங்கம் (*Burma Athletic Association Ground*) என பெயரிடப்பட்டது. இதன் 400 மீட்டர் ஓடுபாதை 1935-ஆம் ஆண்டில் கட்டப்பட்டது.

## மேலோட்டம்
போக்யோக் *(Bogyoke)* என்றால் பர்மிய மொழியில் *தளபதி* என்று பொருள். 1953-ஆம் ஆண்டு மியான்மர், சுதந்திரம் அடைந்ததும், பர்மாவின் தந்தையார் எனும் புகழப்படும் தளபதி ஆங் சான் *(Aung San)* என்பவரின் பெயர் அந்த அரங்கத்திற்குச் சூட்டப்பட்டது.

40,000 இருக்கைகள் கொண்ட அரங்கம். 1980-ஆம் ஆண்டுகளின் நடுப்பகுதி வரை மியான்மரின் மிகப் பெரிய மைதானமாகவும்; தேசிய மைதானமாகவும் விளங்கியது. அரங்கத்தின் நுழைவாயிலில் தளபதி ஆங் சான் மற்றும் அவரின் மகள் ஆங் சான் சூ கியின் உருவப் படங்கள் இடம்பெற்று உள்ளன.

### தென்கிழக்கு ஆசிய தீபகற்ப விளையாட்டுப் போட்டிகள்

இந்த அரங்கம் 1961; 1969; தென்கிழக்கு ஆசிய தீபகற்ப விளையாட்டுப் போட்டிகளுக்கு முக்கியத் தளமாக விளங்கியது.

தற்சமயம் இந்த அரங்கத்திற்குப் பழைய மவுசு இல்லை. அனைத்துலக அளவிலான போட்டிகள் நடைபெறுவது இல்லை. மியான்மர் தேசிய கால்பந்து போட்டிகளுக்கு மட்டும் அடிக்கடி பயன்படுத்தப் படுகிறது.

### ஆங் சான் தேசிய உள்விளையாட்டு அரங்கம்

போக்யோக் ஆங் சான் அரங்கத்திற்கு அருகில் ஆங் சான் தேசிய உள்விளையாட்டு அரங்கம் *(Aung San National Indoor Stadium)* அமைந்துள்ளது. இந்த அரங்கம் உள்ளரங்க விளையாட்டுப் போட்டிகளுக்குப் பயன்படுத்தப் படுகிறது.

## மேற்கோள்

பகுப்பு:மியான்மரின் விளையாட்டரங்குகள்
எகிப்திய தேசிய வேளாண் நூலகம்

**எகிப்திய தேசிய வேளாண் நூலகம்** (*Egyptian National Agricultural Library*) 1996 ஆம் ஆண்டு நிறுவப்பட்டது.  இவ்வகையில் நிறுவப்பட்ட அமெரிக்க தேசிய நூலகங்கள் நான்கில் இதுவும் ஒன்றாகும். பெல்ட்சுவில்லே, மேரிலாந்து, வாசிங்டன், டி.சி ஆகிய இடங்களில் மற்ற மூன்று நூலகங்கள் உள்ளன. இந்நூலகம் உலகின் மிக விரிவான விவசாயம் மற்றும் தொடர்புடைய அறிவியல் தரவுகளை வழங்குகிறது. எகிப்தின் கிசா நகரத்திலுள்ள புனித தோக்கி பகுதியிலுள்ள நில மேம்பாட்டுக் கட்டிடத்தின் முதல் இரண்டு தளங்களில் எகிப்திய தேசிய வேளாண் நூலகம் அமைந்துள்ளது.[5] 6,200 சதுர மீட்டர் பரப்பளவில் நூலகம் அமைந்துள்ளது. இங்கு 300 பேர் அமர முடியும். அனைத்து அமெரிக்க விவசாயத் துறை கள நூலகங்களும், தேசிய மாநில நில-மானிய வலையமைப்பும் எகிப்திய தேசிய வேளாண் நூலகத்துடன்   வலைப்பின்னல் இணைப்பில் உள்ளன. 1995 ஆம் ஆண்டு தேசிய வேளாண்மை நூலகத்தின் ஆதரவுடன் 1930 ஆம் ஆண்டு எகிப்தின் பறவைகள் குறித்த வட்டு ஒன்றை இந்நூலகம் தயாரித்தது. இந்த 2 தொகுதி 700 பக்க வேலை தேசிய வேளாண் உரை எண்ணிம இலக்கமாக்கல் திட்டம்  வெளியிடப்பட்டது.

## மேற்கோள்கள்

பகுப்பு:எகிப்து நூலகங்கள்
இம்பாபா பாலம்

**இம்பாபா பாலம்** (*Imbaba Bridge*) எகிப்து நாட்டின் கெய்ரோ நகரத்தில் அமைந்துள்ள ஒரு பெரிய இரயில்வே பாலமாகும். நைல்நதியின் குறுக்கே இப்பாலம் கட்டப்பட்டுள்ளது. அசுவான் அணையிலிருந்து 935 கிலோமீட்டர்கள் (581 மைல்) கீழ்நோக்கி அமைந்துள்ளது. இம்பாபா பாலம் மட்டுமே தற்போது கெய்ரோவில் நைல் நதியின் குறுக்கே உள்ள ஒரே இரயில்வே பாலமாகும். பாலத்தின் தற்போதைய பதிப்பு 1912 மற்றும் 1924 ஆம் ஆண்டுகளுக்கு இடையில் பெல்சிய நிறுவனமான பாம்-மார்பென்ட் என்ற நிறுவனத்தால் கட்டப்பட்டது. பாலத்தின் முதல் கட்டுமானம் 1891 ஆம் ஆண்டில் கட்டப்பட்டது. கிசா இரயில் நிலையத்தை நோக்கி மேற்கே நைல் நதியைக் கடக்கும் வகையில் இந்த இரயில்வே பாலம் வடிவமைக்கப்பட்டது. 
## மேற்கோள்கள்

பகுப்பு:கெய்ரோ
மன்சார் (இந்தியா)

**மன்சார்** ( *Mansar* ) என்பது இந்திய மாநிலமான மகாராட்டிராவில் நாக்பூர் மாவட்டத்திலுள்ள ராம்டெக் வட்டத்திலுள்ள ஒரு மக்கள் தொகை கணக்கெடுப்பு நகரமாகும். இந்த நகரம் ராம்டெக்கிற்கு மேற்கே 5 கி.மீ. தொலைவிலும் நாக்பூர் நகரத்திலிருந்து 45 கி.மீ. வடகிழக்கேயும் அமைந்துள்ளது.

## நிலவியல்
வலது|thumb|200x200px| முக்கிய நகரங்களும் (மன்சார் உட்பட) ஆறுகளையும் கொண்ட நாக்பூர் மாவட்டத்தின் வரைபடம்.
மன்சார்,  இல் அமைந்துள்ளது. இது சராசரியாக 471 மீட்டர்கள் (1545 அடி) உயரத்தில் உள்ளது.

## வரலாறு
thumb|பிரவரபுரத்தின் எச்சங்கள்
மன்சாரில் உள்ள ஒரு மலையிலிருந்து 1972 ஆம் ஆண்டில், பின்னர் சிவ வாமனராக அடையாளம் காணப்பட்ட ஒரு தெய்வத்தின் உருவம் கண்டுபிடிக்கப்பட்டது, இது உள்ளூரில் "இடிம்பா தெக்ரி" என்று அழைக்கப்படுகிறது. நாக்பூரில் உள்ள *போதிசத்வ நாகார்ஜுன் சமாரக் சம்ஸ்தா வ அனுசந்தன் கேந்திரா* மற்றும் ஜகத் பதி ஜோஷி மற்றும் ஏ.கே. ஷர்மா ஆகியோரின் வழிகாட்டுதலின் கீழ் 1997-98 முதல் மன்சாரின் பழமையான இடங்களில் முக்கியமான அகழ்வாராய்ச்சிகள் மேற்கொள்ளப்பட்டன. மன்சாரில் இதுவரை புத்த மடாலயம், புத்த பெட்டி வடிவத் தூண், சிறிய கோயில்கள், அரண்மனை அமைப்பு ஆகியவற்றைக் கொண்ட வெளிப்படையான செங்கல் கட்டமைப்புகள் என 5 தளங்கள் அகழ்வாராய்ச்சி செய்யப்பட்டுள்ளன. அகழ்வாராய்ச்சியின் போது பல்வேறு கல் படங்களும் வெளிப்பட்டன. இது வாகாடகர்களின் தலைநகரமாக அடையாளம் காணப்பட்டது. இந்த அகழ்வாராய்ச்சிகளின் விளைவாக, பல்வேறு ஆலயங்களும் அரண்மனை வளாகமும் கண்டுபிடிக்கப்பட்டது. இது வாகடக மன்னர் இரண்டாம் பிரவரசேனனின் (5 ஆம் நூற்றாண்டின் முதல் பாதி) தலைநகரான பிரவரபுரம் என அடையாளம் காணப்பட்டது. இந்த அரண்மனையை ஒட்டி, 'இடிம்பா தெக்ரி'யில் , பிரவரேசுவரர் என அடையாளம் காணப்பட்ட ஒரு விரிவான கோயில் வளாகம் கண்டுபிடிக்கப்பட்டுள்ளது. இதன் மேல் தளத்தின் ஒன்றின் அடியில் 3 மீ உயரமுள்ள ஒரு ஆண் மனித உருவம் குனிந்த நிலையில் காணப்பட்டது. அகழ்வாராய்ச்சியில் இந்து தெய்வங்களின் 5 ஆம் நூற்றாண்டின் குறிப்பிடத்தக்க சிற்பங்கள், கலைப்பொருட்கள் மற்றும் சில நாணயங்கள் கண்டுபிடிக்கப்பட்டுள்ளன.

இந்த இடத்தைச் சுற்றியுள்ள நீர்த்தேக்கம், பழங்கால கருவிகள், மேலும் பிற பொருள்களின் கண்டுபிடிப்புகள் 1600 ஆண்டுகளுக்கு முன்பு ஒரு பெரிய மக்கள் இப்பகுதியில் வாழ்ந்ததை சுட்டிக்காட்டுகின்றன. இந்த கண்டுபிடிப்பு மன்சார் நாட்டின் முதன்மையான தொல்பொருள் தளங்களில் ஒன்றாக மாறியுள்ளது.

## மக்கள்தொகையியல்
2001, இந்திய மக்கள் தொகைக் கணக்கெடுப்புப்படி,  மன்சாரின் மக்கள் தொகை 6458 ஆகும். இதில் ஆண்கள் 50%, பெண்கள் 50% என இருந்தனர். மன்சாரின் சராசரி கல்வியறிவு விகிதம் 69% ஆகும். இது தேசிய சராசரியான 59.5% ஐ விட அதிகமாக உள்ளது: ஆண்களின் கல்வியறிவு 76% மற்றும் பெண்களின் கல்வியறிவு 61% ஆகும். மன்சாரில், 13% மக்கள் 6 வயதுக்குட்பட்டவர்கள்.

## சான்றுகள்


## மேலும் படிக்க
*Joshi, Jagadpati; Sharma, A.K. (2005). Mansar Excavations 1998-2004: The Discovery of Pravarapur , Puramanthana 3, 1-26

பகுப்பு:மகாராட்டிரம்
பகுப்பு:நாக்பூர் மாவட்டம்
வலிமை

***வலிமை*** (*Valimai*)  என்பது 2022 ஆம் ஆண்டு வெளிவந்த இந்திய தமிழ் மொழி அதிரடித் திரைப்படமாகும். இதை இயக்குநர் வினோத் எழுதி இயக்கியிருந்தார். பேவியூ ப்ராஜெக்ட்ஸ் எல்எல்பி நிறுவனத்தின் கீழ் இணை தயாரிப்பாளராகவும் விநியோகஸ்தராகவும் இணைந்து ஜீ ஸ்டுடியோஸுடன் இணைந்து போனி கபூர் தயாரித்துள்ளார். இப்படத்தில் அஜித்குமார், கார்த்திகேயா, ஹூமா குரேசி மற்றும் குர்பானி ஜட்ஜ் ஆகியோர் நடித்துள்ளனர். ஜிப்ரான் படத்தின் இசையமைப்பாளராகவும் யுவன் ஷங்கர் ராஜா பாடல்களுக்கும் இசையமைத்துள்ளார். நீரவ் ஷா ஒளிப்பதிவு செய்ய, விஜய் வேலுக்குட்டி படத்தொகுப்பு செய்துள்ளார்.

## கதைச் சுருக்கம்
இது ஒரு காவல்துறை அதிகாரியான அர்ஜுனைச் சுற்றி வருகிறது. அவர் கொடூரமான குற்றங்களில் ஈடுபட்டுவரும் சட்டவிரோத இருசக்கர வாகனக் குழுவைக் கண்காணிக்க நியமிக்கப்படுகிறார்.

## நடிகர்கள்
* இந்தியக் காவல் பணி அதிகாரி அர்ஜுனாக அஜித் குமார் 
* நரேனாக கார்த்திகேயா கும்மகொண்டா 
* சோபியாவாக ஹூமா குரேசி
* சராவாக குர்பானி ஜட்ஜ்
* அர்ஜுனின் தாயாக சுமித்ரா 
*உமாசங்கரி
* குட்டி என்கிற அசோக்காக ராஜ் அய்யப்பன்
* அமித்தாக துருவன் 
* தினேஷ் பிரபாகர் 
* செல்வா 
* பாவெல் நவகீதன்

மேலும், அர்ஜுனின் மறைந்த தந்தையாக மறைந்த நடிகர் ஜெய்சங்கரின் உருவப்படமும் படத்தில் இடம்பெற்றுள்ளது.

## மேற்கோள்கள்

## வெளி இணைப்புகள்
* 

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:கொலைகள் பற்றிய திரைப்படங்கள்
இரண்டாம் பிஜ்ஜலன்

**இரண்டாம் பிஜ்ஜலன்** ( *Bijjala* II) (1130–1167 CE)  மேலைச் சாளுக்கியர்களின் மகாமண்டலேசுவரராக இருந்தார். சாளுக்கிய ஆறாம் விக்ரமாதித்தனின் ஆட்சியாளராக ஆரம்பத்தில் ஆட்சி செய்த தெற்கு காலச்சூரி மன்னர்களில் இவர் மிகவும் பிரபலமானவர். இவர் கர்ஹாடா-4000 மற்றும் தர்தாவடி-1000 மாகாணங்களில் மகாமண்டலேசுவரராக (தலைமை அல்லது ஆளுநர்) ஆட்சி செய்தார். 

இவர் மேலைச் சாளுக்கிய சாம்ராச்சியத்திற்கு எதிராக கிளர்ச்சி செய்தார். 1157-இல் ஏகாதிபத்திய பட்டங்களை பெற்றார். மேலும் தனது  வாரிசுகளுடன் தக்காணப் பீடபூமியில் கால் நூற்றாண்டு காலம் ஆட்சி செய்தார்.

## பிஜ்ஜலனின் சந்தர்ப்பவாதம்
ஆறாம் விக்ரமாதித்தனின் மரணத்திற்குப் பிறகு, பலவீனமான பேரரசைக் கண்டு, பிஜ்ஜலன் சுதந்திரம் அறிவித்தார். சிக்கலகி கல்வெட்டு பிஜ்ஜலனை 'மகாபுஜபலச்சக்கரவர்த்தி' என்று குறிப்பிடுகிறது. சாளுக்கிய மூன்றாம் தைலப்பனின் காலத்தில், பிஜ்ஜலனின் சுதந்திரத்திற்கான முயற்சிகள் மற்ற நிலப்பிரபுக்களுக்கும் பரவியதாகத் தெரிகிறது. 12 ஆம் நூற்றாண்டின் மத்தியில் சாளுக்கிய ஆட்சியிலிருந்து காக்கத்திய இரண்டாம் புரோலன் விடுபட்டார். கிபி 1162 வாக்கில். பிஜ்ஜலன் சாளுக்கிய தலைநகரான கல்யாணியிலிருந்து மூன்றாம் தலைப்பனை விரட்ட முடிந்தது. இவர் 'ஸ்ரீபிருத்விவல்லபன்,' 'பரமேசுவரர்' போன்ற சாளுக்கிய பட்டங்களை பெற்றார். இவர் தனது தலைநகரை மங்களவாடாவிலிருந்து பசவகல்யாண் என்று அழைக்கப்படும் கல்யாணிக்கு மாற்றினார்.

## இறப்பு
இவரது ஆட்சி உள்நாட்டிலும் சமூகத்திலும் கொந்தளிப்புடன் இருந்தது. வரலாற்றாசிரியர் முனைவர். பி.பி. தேசாய் கருத்துப்படி, பிஜ்ஜலன் பசவரின் சீடர்களிடம் மிகவும் விரும்பத்தகாதவராகி, அவர்களால் படுகொலை செய்யப்பட்டார். இருப்பினும் இந்த சம்பவத்திற்கு பசவண்ணா தான் காரணமில்லை என்பதை தேசாய் உறுதிப்படுத்துகிறார்.

## சான்றுகள்

## உசாத்துணை
* Dr. Suryanath U. Kamat (2001). *Concise History of Karnataka*, MCC, Bangalore (Reprinted 2002)

பகுப்பு:கர்நாடக வரலாறு
குலாம் இரகுமான்

**குலாம் இரகுமான்**  (Ghulam Rahman)  வங்காள தேச நாட்டில் கப்பல் போக்குவரத்து அமைச்சகத்தின் முன்னாள் அரசாங்க செயலாளராக இருந்தார்.  வங்காளதேச நுகர்வோர் சங்கத்தின் தலைவராக உள்ளார்.  ஊழல் எதிர்ப்பு ஆணையம் மற்றும் வங்காள தேச எரிசக்தி ஒழுங்குமுறை ஆணையத்தின் முன்னாள் தலைவராகவும் இருந்தார்.

## தொழில்
இரகுமான் 1960 ஆம் ஆண்டில் டாக்கா பல்கலைக்கழகத்தில் பொருளாதாரம் கற்பித்தார். பின்னர் இவர் பாக்கித்தானின் மத்திய உயர் சேவைகளில் சேர்ந்தார்.

2004 ஆம் ஆண்டில் கப்பல் துறை அமைச்சகத்தின் செயலாளராக இருந்து இரகுமான் ஓய்வு பெற்றார்.

2007  ஆம் ஆண்டு வங்காளதேசத்தின்  எரிசக்தி ஒழுங்குமுறை ஆணையத்தின் தலைவராக இரகுமானை கவனிப்பு அரசாங்கம் நியமித்தது.

2009  ஆம் ஆண்டு மே மாதம் முதல் நாள் இரகுமான் ஊழல் எதிர்ப்பு ஆணையத்தின் தலைவராக நியமிக்கப்பட்டார்.  முன்னதாக இப்பதவியில்  இருந்த அசன் மசுமூத் சவுத்ரிக்கு பதிலாக இரகுமான  சேர்க்கப்பட்டார். வங்காளதேச அரசாங்கம்  இந்த அமைச்சர் பதவியின் தகுதியை வங்காளதேச உச்ச நீதிமன்றத்தின்  நீதிபதியாக தரம் தாழ்த்தியது.

2013 ஆம் ஆண்டில், சந்தேக நபர்களுக்கு எதிராக வழக்குத் தொடர ஊழல் எதிர்ப்பு ஆணையத்தின் பலவீனமான திறன் காரணமாக அது "பல் இல்லாததாக" மாறிவிட்டது என்று இரகுமான் கூறினார். ஊழலைக் குறைக்கத் தவறிய நீதித்துறை மீதும்  இவர் கடந்த காலங்களில் குற்றம் சாட்டியிருந்தார். சூன் மாதம் 23 அன்று, ஊழல் தடுப்பு ஆணையத்தின் தலைவர் பதவியில் இருந்து இரகுமான விலகினார்.

இரகுமான்  வங்காளதேசத்தின் நுகர்வோர் சங்கத்தின் தலைவராக கடந்த 2014 ஆம் ஆண்டு ஆகத்து மாதம் தலைவரானார்.

8 டிசம்பர் 2021 ஆம் ஆண்டு டிசம்பர் மாதம் 8 ஆம் தேதியன்று  வங்காளதேசத்தின் நுகர்வோர் சங்கத்தின் தலைவராக இரகுமான மீண்டும் தேர்ந்தெடுக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:வங்காளதேச மக்கள்
நரசிங்கம்பேட்டை நாகசுரம்

**நரசிங்கம்பேட்டை நாகசுரம்** என்பவை தமிழ் நாட்டில் உள்ள நரசிங்கம்பேட்டையில் தயாரிக்கப்படும் நாதசுவரத்தைக் குறிப்பன. இந்திய ஒன்றிய அரசு 2022 ஆண்டு புவிசார் குறியீடாக இதை ஏற்றுக்கொண்டது.

## வரலாறு
தமிழ்நாட்டின், தஞ்சாவூர் மாவட்டத்தில் 17 ஆம் நூற்றாண்டு முதல் நாகசுவரம் இசைக்கருவி பயன்படுத்தப்பட்டு வருகிறது. 1955 ஆண்டுக்கு முன்பு *பிரதி மத்திமம்  சுவரம்* கொண்டு நாகசுவரத்தில் இராகங்கள் வாசிக்கப்பட்டன. 1955இல் நரசிங்கம்பேட்டையைச் சேர்ந்த இரங்கநாத ஆச்சாரி என்ற தச்சுக் கலைஞர் *சுத்த மத்திமம் சுவரம்* என்பதைக் கண்டுபிடித்து, அதற்கேற்ப நாகசுவர கருவியில் மாற்றங்களைச் செய்து உருவாக்கினார். இந்த புதிய இசைக்கருவி இசைக்க எளிதானதாக இருந்தது.  

டி. என். ராஜரத்தினம் பிள்ளை, காருக்குறிச்சி அருணாசலம் போன்ற புகழ்பெற்ற நாகசுவரக் கலைஞர்கள் நரசிங்கம்பேட்டை நாகசுரத்தை வாசித்துள்ளனர். 

## தயாரிப்பு
நரசிங்கம்பேட்டை நாகசுரமானது ஆச்சா மரங்களைக் கொண்டு செய்யப்படுகிறது. பழைய வீடுகளின் கட்டுமானத்துக்குப் பயன்படுத்தப்பட்ட பழைய மரங்களைக் கொண்டு இது செய்யப்படுகிறது. இரண்டரை அடி நீள மரத்துண்டை வெட்டி, அதை உள்ளே கடைந்து துளையிட்டு, மேலே 12 துளைகளை கவனமுடன் இ்ட்டு செய்யப்படுகிறது. முதலில் குழல் பாகமும், பின்னர் அணசு பாகமும் செய்வர். நரசிங்கம்பேட்டையில் சுமார் 15 குடும்பத்தினர் இதை தயாரிக்கும் தொழிலில் ஈடுபட்டு வருகின்றனர். 

## புவிசார் குறியீடு
2014ஆம் ஆண்டு சனவரி 31 புவிசார் குறியீடு கேட்டு, தஞ்சாவூர் இசைக்கருவிகள் உற்பத்தி மற்றும் குடிசைத் தொழில் கூட்டுறவு சங்கத்தின் சார்பில் விண்ணப்பிக்கப்பட்டது. பலகட்ட நடவடிக்கைகளுக்குப் பிறகு அதனை ஏற்றுக்கொண்ட இந்திய அரசு 2022 ஆண்டில் புவியியல் சார்ந்த குறியீடு அளித்து அங்கீகரித்தது.
## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## குறிப்புகள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தஞ்சாவூர் மாவட்டம்
பீட்டர் பார்மர்

**பீட்டர் பார்மர்** (*Peter Farmer*) ஐக்கிய இராச்சியத்தைச் சேர்ந்த நச்சு இயல் வல்லுநர் ஆவார். இவர்  1947 ஆம் ஆண்டு பிறந்தார். இராயல் வேதியியல் கழக உறுப்பினராகவும் பட்டய வேதியியலர் என்ற சிறப்பையும் பெற்றிருந்தார்.

பீட்டர் பார்மர் தனது ஆரம்பகால வாழ்க்கையின் பெரும்பகுதியை மருத்துவ ஆராய்ச்சி மன்றத்தின் நச்சியல் பிரிவில் ஓர் ஆராய்ச்சியாளராக செலவிட்டார். 2002 ஆம் ஆண்டில் இலீசெசுட்டர் பல்கலைக்கழகத்தில் புற்றுநோய் உயிரியக்கவியல் மற்றும் நோய்த் தடுப்பு வெளிப்புற அறிவியல் பணியாளர்கள் குழுவின் இணை இயக்குநராக நியமிக்கப்பட்டார். இலீசெசுட்டரில் உயிர்வேதியியல் மற்றும் புற்றுநோய் ஆய்வுகளில் கெளரவப் பேராசிரியராகவும் பீட்டர் பார்மர் இருந்தார், ஓய்வுபெற்ற பின்னரும் கூட பீட்டர் பார்மர் ஒரு  கௌளரவ பேராசியராகவே இருந்தார்.

2001 ஆம் ஆண்டு முதல் உணவு, நுகர்வோர் பொருட்கள் மற்றும் சுற்றுச்சூழலில் இரசாயனங்களின் பிறழ்வுத்தன்மை குறித்த அரசாங்க ஆலோசனைக் குழுவின் தலைவராகப் பீட்டர் பணியாற்றினார். 
## மேற்கோள்கள்

## புற இணைப்புகள்

* 

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:பிரித்தானிய வேதியியலாளர்கள்
டோரிஸ் (கிரேக்கம்)

**டோரிஸ்** ( கிரேக்கம் :  : *எத்.*  , *pl.*  ,  ;    , டோரியன்ஸ்) என்பது பண்டைய கிரேக்கத்தின் ஒரு சிறிய மலை மாவட்டமாகும். இது ஏட்டோலியா, தெற்கு தெசலி, ஓசோலியன் லோக்ரிஸ் மற்றும் போசிஸ் ஆகியவற்றால் சூழப்பட்டுள்ளது. இப்பகுதியானது டோரிய கிரேக்கர்களின் ஆதி தாயகமாகும். இது ஓட்டா மற்றும் பர்னாசஸ் மலைகளுக்கு இடையில் அமைந்துள்ளது. இது செபிசஸின் துணை ஆறான பிண்டஸ் ஆற்றின் பள்ளத்தாக்கைக் கொண்டுள்ளது. இது வெகு தொலைவு வரை பாய்கிறது. பிண்டஸ் இப்போது *அப்போஸ்டோலியா* என்று அழைக்கப்படுகிறது.  

## நிலவியல்
கிரேக்க வரலாற்றாளர் எரோடோடசால் (viii. 31) மாலிசுக்கும் போசிசுக்கும் இடையில் டோரிஸ்  இருப்பதாகவும், 30 ஸ்டேடியா அகலத்தில் இருப்பதாகவும் விவரித்தார். இது அதன் பரந்த பகுதியில் உள்ள அப்போஸ்டோலியாவின் பள்ளத்தாக்கின் பரப்பளவுடன் கிட்டத்தட்ட ஒத்துப்போகிறது. இந்த பள்ளத்தாக்கில் டோரிக் டெட்ராபோலிசை உருவாக்கும் நான்கு நகரங்கள் இருந்தன. அவை எரினியஸ், போயம், சைட்டினியம், பிண்டஸ், அக்கிபாஸ் என்று அழைக்கப்படுகின்றன.  இவற்றில் எரினியஸ், மிக முக்கியமானது, அது *டோரியம்* என்றும் அழைக்கப்படுகிறது.  எவ்வாறாயினும், டோரியன்கள் இந்த குறுகிய நிலப்பரப்புக்குள் தங்களைக் கட்டுப்படுத்திக் கொள்ளாமல் ஓட்டா மலையில் மற்ற இடங்களையும் ஆக்கிரமித்தனர்.

## குறிப்புகள்

பகுப்பு:பண்டைய கிரேக்கம்
ஸ்டேடியன் (அலகு)

**ஸ்டேடியன்** (*stadion* பன்மை **stadia**,    ;  ஸ்டேடியம் என லத்தீன் மயமாக்கப்பட்டது ), **ஸ்டேட்** என்றும் ஆங்கிலத்தில் அழைக்கப்படுகிறது. இது 600 அடிகள் கொண்ட ஒரு பண்டைய கிரேக்க நீள அலகு ஆகும்.

## கணக்கீடுகள்
எரோடோடசின் கூற்றுப்படி, ஒரு ஸ்டேடியன் 600 கிரேக்க அடிகளுக்கு ( *போட்ஸ்* ) சமமாகும். இருப்பினும், கிரேக்க உலகின் வெவ்வேறு பகுதிகளில் பாதத்தின் நீளம் வேறுபட்டது. மேலும் ஸ்டேடியன் நீளம் நூற்றுக்கணக்கான ஆண்டுகளாக வாதத்திற்கும் கருதுகோளுக்கும் உட்பட்டது. 

ஸ்டேடியனின் நீளத்தின் அனுபவ ரீதியான தீர்மானம் லெவ் வாசிலெவிச் ஃபிர்சோவ் என்பவரால் செய்யப்பட்டது. அவர் எரடோசுதெஈசு மற்றும் உசுட்ராபோ வழங்கிய 81 தூரங்களை நவீன முறைகளால் அளவிடப்பட்ட நேர்கோட்டு தூரத்துடன் ஒப்பிட்டு, சராசரி முடிவுகளை எடுத்தார். அவர் சுமார்  ) முடிவைப் பெற்றார். 

## குறிப்புகள்

பகுப்பு:நீள அலகுகள்
டோரிக் டெட்ராபோலிஸ்

**டோரிக் டெட்ராபோலிஸ்** (*Doric Tetrapolis*,    ) என்பது பண்டைய கிரேக்கத்தில் டோரிஸ் பகுதியில் பாயும் பிண்டஸ் ஆற்றுப் பள்ளத்தாக்கில் நெருக்கமாக அமைந்துள்ள நான்கு நகரங்களின் தொகுப்பு ஆகும். அந்த நான்கு நகரங்கள் எரினியஸ், போயம், சிட்டினியம், பிண்டஸ் ஆகியவை ஆகும். ( இசுட்ராபோ எக்ஸ்பி 427. )

## வெளி இணைப்புகள்

* http://oinoxori.gr/2012/05/01/%CE%B4%CF%89%CF%81%CE%B9%CE%BA%CE%AE-%CF%84%CE%B5%CF%84%CF%81%CE%AC%CF%80%CE%BF%CE%BB%CE%B7-%CF%84%CE%BF-%CF%87%CF%89%CF%81%CE%B9%CF%8C-%CE%BA%CE%B1%CF%83%CF%84%CE%AD%CE%BB%CE%BB%CE%B9%CE%B1/

பகுப்பு:பண்டைய கிரேக்க நகரங்கள்
பகுப்பு:பண்டைய கிரேக்க புவியியல்
2-எத்திலெக்சைல் கிளைசிடில் ஈதர்

**2-எத்திலெக்சைல் கிளைசிடில் ஈதர்** (*2-Ethylhexyl glycidyl ether*) என்பது எபோக்சி ரெசின்களின் பாகுத்தன்மையைக் குறைக்கப் பயன்படும் தொழில்துறை வேதிப்பொருளாகும். நீர்ம கரிம மூலக்கூறான இச்சேர்மம் C11H22O2 என்ற மூலக்கூற்று வாய்ப்பாட்டால்  விவரிக்கப்படுகிறது. இவை பின்னர் பசைகள், முத்திரை மெழுகுகள் மற்றும் வண்ணப்பூச்சுகள் அல்லது பூச்சுகளில் பயன்படுத்தப்படுகின்றன. இதன் சிஏசு எண் பதிவு 2461-15-6 என்று அடையாளப்படுத்துகிறது. ஐயுபிஏசி முறையில் 2-(2-எத்திலெக்சாயிமெத்தில்)ஆக்சிரேன்  என்ற பெயர்ர்ல் அழைக்கப்படுகிறது.  பலபடி அடிப்படையிலான மற்ற பயன்பாடுகளிலும் 2-எத்திலெக்சைல் கிளைசிடில் ஈதர் பயன்படுத்தப்படுகிறது.

## தயாரிப்பு
2-எத்தெலெக்சனாலும் எபிகுளோரோ ஐதரினும் இலூயிசு அமில வினையூக்கியின் முன்னிலையில் சுருக்க வினையில் ஈடுபட்டு ஆலோ ஐதரின் உருவாகிறது. தொடர்ந்து வினைக்கலவையை கடுங்கார ஐதரோகுளோரைடு நீக்கவினைக்கு உட்படுத்தினால் 2-எத்திலெக்சைல் கிளைசிடில் ஈதர் உருவாகிறது. நீர், சோடியம் குளோரைடு மற்றும் அதிகப்படியான சோடியம் ஐதராக்சைடு போன்றவை கழிவுப் பொருள்களாகும். தரக்கட்டுப்பாட்டு சோதனைகளில் ஒன்று எபோக்சியின் சமான எடையை தீர்மானிப்பதன் மூலம் எபோக்சி மதிப்பு அளவிடப்படுகிறது.
   
## வணிகம்
அமெரிக்காவில் உள்நாட்டிலும் உலகின் பிற பகுதிகளிலும் 2-எத்திலெக்சைல் கிளைசிடில் ஈதர் உற்பத்தி செய்யப்படுகிறது. 2019 ஆம் ஆண்டில் சீனாவிலிருந்து 13 மில்லியன் கிலோவுக்கு மேல் ஏற்றுமதி செய்யப்பட்டது.  எபோக்சி பிசின் நீர்த்துப்போகமல் இருக்கப் பயன்படுத்தப்படுவதோடு, அழகுசாதனப் பொருட்களைத் தயாரிப்பதற்கும்  பயன்படுகிறது. 

## பாதுகாப்பு
தயாரிப்பின் பாதுகாப்பு நன்கு புரிந்து கொள்ளப்பட்டுள்ளது. இச்சேர்மம் ஒரு தோல் உணர்திறன் மிக்கது என வகைப்படுத்தப்பட்டுள்ளது.
## மேலும் காண்க
* அல்லைல் கிளைசிடைல் ஈதர்
* எப்பாக்சைடு
## மேலும வாசிக்க
* 
* 
* 
* 

## மேற்கோள்கள்

பகுப்பு:எப்பாக்சைடுகள்
பகுப்பு:ஈதர்கள்
அன்னை வேளாங்கண்ணி கலை மற்றும் அறிவியல் கல்லூரி

**அன்னை வேளாங்கண்ணி கலை மற்றும் அறிவியல் கல்லூரி** (*Annai Vailankanni Arts And Science College*), தஞ்சாவூர் என்பது இந்தியாவின் தமிழ்நாட்டில் தஞ்சாவூர் மாவட்டத்தில் தஞ்சாவூர் நகரில் உள்ள ஒரு சுயநிதி இருபாலர் பயிலும் கலை அறிவியல் கல்லூரி ஆகும். இந்தக் கல்லூரி திருச்சிராப்பள்ளி பாரதிதாசன் பல்கலைக்கழக இணைவுபெற்ற கல்லூரியாகும்.

## வரலாறு
அன்னை வேளாங்கன்னி கலை அறிவியல் கல்லூரி 2009ஆம் ஆண்டு சாதி, சமய வேறுபாடின்றி பல்வேறு வகையான கலாச்சார மற்றும் பல மொழி பேசும் இளைஞர்களுக்கு கல்வி வழங்கும் நோக்கில் துவக்கப்பட்டது. 2009-2010 கல்வியாண்டு முதல் இக்கல்லூரி செயல்பட்டு வருகிறது. புதுக்கோட்டை சாலையில் 4 துறைகளுடன் செயல்படத் துவங்கிய இக்கல்லூரியில் இன்று 15 துறைகளுடன் செயல்பட்டு வருகின்றது.

## துறைகள்
### கலை
* தமிழ்
* ஆங்கிலம்

### அறிவியல்
* இயற்பியல்
* வேதியியல்
* கணிதம்
* தாவரவியல்
* விலங்கியல்
* கணின் அறிவியல்
* காட்சித் தொடர்பியல்

### வணிகவியல்

## மேற்கோள்கள்

பகுப்பு:தஞ்சாவூர் மாவட்டத்திலுள்ள தனியார் கலைக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
பன்னாட்டுக் கலைப்பொருட்கள் மீட்பு நிறுவனம்

**பன்னாட்டுக் கலைப்பொருட்கள் மீட்பு நிறுவனம்**  (**Art Recovery International**) முன்னர் இதன் பெயர் க*லை மீட்புக் குழு* என்பதாகும்.  2013-ஆம் ஆண்டில் நிறுவப்பட்ட இந்நிறுவனம் இத்தாலி நாட்டின் வெனிஸ் நகரத்தை தலைமையிடமாகக் கொண்டு செயல்படுகிறது. இதன் பணி சர்வதேச கலைச் சந்தை மற்றும் பண்பாட்டுப் பாரம்பரிய நிறுவனங்களுக்கு உரிய விடாமுயற்சி, சர்ச்சை தீர்வு மற்றும் கலைப்பொருட்கள் மீட்பு சேவைகளை வழங்கும் ஒரு தனியார் நிறுவனமாகும். இந்நிறுவனம் களவாடப்பட்ட மற்றும் உரிமை கோரப்பட்ட கலைப் படைப்புகளை மீட்டெடுப்பதில் நிபுணத்துவம் பெற்றது.

இந்நிறுவனம் காணாமல் போன கலைப்பொருட்களுக்கு உரிமை கோரும் வகையிலான, *ஆர்ட்கிளைம்* (Art Claim) எனும் தரவுத்தளத்தை 2015ஆம் ஆண்டில் அறிமுகப்படுத்தியது. 2016-ஆம் ஆண்டில் ஐக்கிய அமெரிக்காவில் இத்தனியார் நிறுவனம் ஒரு இலாப நோக்கற்ற தொண்டு நிறுவனமாக நிறுவப்பட்டது.

## வரலாறு
பன்னாட்டுக் கலைப்பொருள் மீட்பு நிறுவனம், உலகின் கலை மற்றும் தொல்லியல் அருங்காட்சியகங்களில்  திருடப்பட்ட மற்றும் உரிமை கோரப்பட்ட கலைப் படைப்புகளை மீட்டெடுப்பதில் நிபுணத்துவம் பெற்ற வழக்கறிஞர் கிறிஸ்டோபர் ஏ. மரினெல்லோவால் 2013இல் நிறுவப்பட்டது. நிறுவனத்தை நிறுவுவதற்கு முன்பு, மரினெல்லோ, கலை இழப்புப் பதிவேட்டின் பொது ஆலோசகராக இருந்தார்  கலை இழப்புப் பதிவேட்டின் பொது ஆலோசகராக இருந்தார்.  2006-2013 வரையிலான கலை இழப்புப் பதிவேடுக்கான அனைத்து வெற்றிகரமான கலை மீட்புகளுக்கும் மரினெல்லோ பொறுப்பு வகித்தார். 2013ல், மரினெல்லோ கலைப்பொருள் இழப்பு பதிவேட்டின் (Art Loss Register)  தலைவர் ஜூலியன் ராட்க்ளிஃப்பின் முறைகளில் அதிருப்தி அடைந்தார். மேலும் தனது சொந்த கலை மீட்பு நிறுவனத்தையும், திருடப்பட்ட கலைப்பொருட்களின் தரவுத்தளத்தையும் உருவாக்க முடிவு செய்தார். வழக்குகள் மற்றும் வாடிக்கையாளர்கள் இவரை பின்பற்றினர். இவர் நிறுவிய  *பன்னாட்டுக் கலைப்பொருள் மீட்பு நிறுவனம்* வெற்றியையும் பாராட்டையும் பெற்றது. நிறுவனத்தின் அனைத்து சேவைகளும் சார்பு அடிப்படையில் சட்ட அமலாக்க நிறுவனங்களுக்கு வழங்கப்படுகின்றன.

## இதனையும் காண்க
* இந்தியப் பெருமை செயல்திட்டம்

## மேற்கோள்கள்

## வெளி இணைப்புகள்
* The Artive Database 
* Art Recovery International

பகுப்பு:அரசு சார்பற்ற அமைப்புகள்
கலை மற்றும் தொல்பொருட்கள் மீட்பு நிறுவனங்கள்
சிவகாசி மாநகராட்சி

**சிவகாசி மாநகராட்சி**, தமிழ்நாட்டின் விருதுநகர் மாவட்டத்திலுள்ள சிவகாசி சிறப்புநிலை நகராட்சி மற்றும் திருத்தங்கல் நகராட்சிப் பகுதிகளை இணைத்து 48 வார்டுகளுடன் 21 அக்டோபர் 2021 அன்று சிவகாசி மாநகராட்சி நிறுவப்பட்டது. 

## சிவகாட்சி மாநகராட்சியின் முதல் தேர்தல்
2022 தமிழ்நாடு நகர்ப்புற உள்ளாட்சித் தேர்தலின் போது சிவகாசி மாநகராட்சிக்கு முதல் முறையாக 48 வார்டுகளுக்கு தேர்தல் நடைபெற்றது.  தேர்தலில் திமுக கூட்டணி 32 வார்டுகளிலும், அதிமுக 11 வார்டுகளிலும், பாரதிய ஜனதா கட்சி 1 வார்டையும், பிறர் 4 வார்டுகளிலும் வென்றனர்.  இம்மாநகராட்சிக்கு முதன்முறையாக  நடைபெற்ற மேயர் தேர்தலில் திமுகவின் சங்கீதா இன்பமும், துணை மேயர் தேர்தலில் விக்னேஷ் பிரியாவும் தேர்ந்தெடுக்கப்பட்டனர்.

## மேற்கோள்கள்

பகுப்பு:விருதுநகர் மாவட்ட மாநகராட்சிகள்
முதலாம் கோவிந்தராஜா

**முதலாம் குவாகா** என்றும் அழைக்கப்படும் **கோவிந்த-ராஜா** (Govindaraja I) (ஆட்சி சுமார் 809-836 பொ.ச. ), சாகம்பரி சௌகான் வம்சத்தைச் சேர்ந்த ஒரு இந்திய மன்னராவார். கூர்ஜர-பிரதிகார பேரரசர் இரண்டாம் நாகபட்டனின் ஆட்சியாளராக வடமேற்கு இந்தியாவில் உள்ள இன்றைய இராஜஸ்தானின் சில பகுதிகளை இவர் ஆட்சி செய்தார்.

## வரலாறு
சாகம்பரி அரசர் மூன்றாம் பிருத்விராஜனின் (வழக்கமான நாட்டுப்புற புராணங்களில் பிருத்திவிராச் சௌகான் என்று அழைக்கப்படுகிறார்) வாழ்க்கையைப் பற்றிய ஒரு புகழ்ச்சியான சமசுகிருத காவியமான "பிருத்விராஜ விஜய"த்தின் கூற்றுப்படி, கோவிந்த ராஜா, சாகம்பரி அரசர் முதலாம் துர்லபராஜாவின் மகனும் வாரிசுமாவார். இருப்பினும், பிஜோலியா மற்றும் ஹர்ஷநாத் கோயில் கல்வெட்டுகள் துர்லபராஜாவின் வாரிசுக்கு "குவாகா" என்று பெயரிடுகின்றன. இது "கோவிந்தா" என்ற பெயரின் வடமொழி மாறுபாடாகத் தோன்றுகிறது. 

ஹர்ஷநாத் கல்வெட்டு, கோவிந்தன், பிரதிகார பேரரசர் இரண்டாம் நாகபட்டாவுடன் அடையாளம் காணப்பட்ட நாகவலோக மன்னரின் ஆட்சியாளராக இருந்ததாகக் கூறுகிறது. மேலும் இவர் ஒரு போர்வீரராக புகழ் பெற்றார் என்றும் கூறுகிறது. ஆனால் எந்த குறிப்பிட்ட போர்களையும் குறிப்பிடவில்லை.

வம்சத்தின் குலதெய்வத்திற்கு அர்ப்பணிக்கப்பட்ட ஹர்ஷநாத கோயிலின் கட்டுமானம் கோவிந்தனால் ஆரம்பிக்கப்பட்டிருக்கலாம். இருப்பினும் அது இவரது வாரிசுகளின் ஆட்சியின் போது மட்டுமே அதன் முழு வடிவத்தை அடைந்தது.  கோவிந்தனுக்குப் பிறகு இவரின் மகன் இரண்டாம் சந்திரராஜா ஆட்சிக்கு வந்தார். 

## சான்றுகள்

### உசாத்துணை
* 
* 

பகுப்பு:இந்தியப் பேரரசர்கள்
பகுப்பு:இந்திய அரச மரபுகள்
பகுப்பு:இராஜஸ்தான் வரலாறு
குரு பிரசன்னா சிங்

**குரு பிரசன்னா சிங்** (*G. P. Singh*)(3 ஜனவரி 1922 - 5 அக்டோபர் 2013) என்பவர் 1978 முதல் 1984 வரை மத்தியப் பிரதேகுரு பிரசன்னா சிங்ச உயர் நீதிமன்றத்தின் தலைமை நீதிபதியாக இருந்தவர் ஆவார். இவர் 1981 மற்றும் 1983-ல் இரண்டு முறை மத்தியப் பிரதேசத்தின் தற்காலிக ஆளுநராகக் குறுகியகாலம் பணியிலிருந்தார். பின்னர், 1990 முதல் 1992 வரை மத்தியப் பிரதேச சட்ட ஆணையத்தின் தலைவராகவும் பணியாற்றினார். 1992 முதல் 1997 வரை மத்தியப் பிரதேசத்தின் லோக்ஆயுக்தா தலைவராகவும் இருந்துள்ளார்.

## மேலும் பார்க்கவும்

* மத்தியப் பிரதேச ஆளுநர்களின் பட்டியல்

## மேற்கோள்கள்

பகுப்பு:2013 இறப்புகள்
பகுப்பு:1922 பிறப்புகள்
பகுப்பு:மத்தியப் பிரதேச ஆளுநர்கள்
இரண்டாம் சந்திரராஜா

**இரண்டாம் சந்திர-ராஜா** (*Chandraraja* II) (ஆட்சி 836-863 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். இவர் வடமேற்கு இந்தியாவில் இன்றைய ராஜஸ்தானின் சில பகுதிகளை ஆட்சி செய்தார்.

## வரலாறு
சந்திரன் தனது தந்தை கோவிந்தராஜாவிற்குப் (முதலாம் குவாகா ) பிறகு சகமனா சிம்மாசனத்தில் அமர்ந்தார்.  பிஜோலியா கல்வெட்டு குவாகாவின் வாரிசுக்கு ஷஷி-நிரிபா ( IAST : Śaśinṛpa) என்று பெயரிடுகிறது. இது இரண்டாம் சந்திரராஜாவின் மற்றொரு பெயராகத் தோன்றுகிறது.   "சந்திர-ராஜா" , "ஷஷி-நிரிபா" என்ற இரண்டு பெயர்களும்  "சந்திரன்-ராஜா" எனப் பொருள் தருகிறது. 

சாகம்பரி அரசர் மூன்றாம் பிருத்விராஜனின் (வழக்கமான நாட்டுப்புற புராணங்களில் பிருத்திவிராச் சௌகான் என்று அழைக்கப்படுகிறார்) வாழ்க்கையைப் பற்றிய ஒரு புகழ்ச்சியான சமசுகிருத காவியமான "பிருத்விராஜ விஜய"த்தில், இவர் தெளிவற்ற சொற்களைப் பயன்படுத்தி புகழப்படுகிறார். ஆனால் இவரது ஆட்சியைப் பற்றி சிறிய உறுதியான தகவல்கள் கிடைக்கின்றன. இவருக்குப் பின் இவரின் மகன் இரண்டாம் கோவிந்தராஜா (இரண்டாம் குவாகா) ஆட்சிக்கு வந்தார். 

## சான்றுகள்

### உசாத்துணை
* 
* 

பகுப்பு:இந்தியப் பேரரசர்கள்
பகுப்பு:இராஜஸ்தான் வரலாறு
பகுப்பு:இந்திய அரச மரபுகள்
முதலாம் சந்திரராஜா

முதலாம் **சந்திரராஜா** (ஆட்சி சுமார் 759-771 பொ.ச. ) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். இவர் வடமேற்கு இந்தியாவில் இன்றைய ராஜஸ்தானின் சில பகுதிகளை ஆட்சி செய்தார்.

சாகம்பரி அரசர் மூன்றாம் பிருத்விராஜனின் (வழக்கமான நாட்டுப்புற புராணங்களில் பிருத்திவிராச் சௌகான் என்று அழைக்கப்படுகிறார்) வாழ்க்கையைப் பற்றிய ஒரு புகழ்ச்சியான சமசுகிருத காவியமான "பிருத்விராஜ விஜய"த்தில், இவர் தனது முன்னோடியான முதலாம் விக்ரகராஜாவின் மகனாவார்.  இருப்பினும், பிற்கால *ஹம்மிர மகாகாவியம்*, இவரின் தந்தை விக்ரகராஜாவின் மூதாதையர் நரதேவன் என்று கூறுகிறது.

சகமான அரசர் முதலாம் விக்கராஜாவின் மகனான இவருக்குப் பிறகு இவரது சகோதரர் கோபேந்திரராஜா பதவிக்கு வந்தார். இவருக்குப் பிறகு சந்திரராஜாவின் மகன் முதலாம் துர்லபராஜா  பதவிக்கு வந்தார்.

## சான்றுகள்

பகுப்பு:இந்தியப் பேரரசர்கள்
பகுப்பு:இராஜஸ்தான் வரலாறு
முதலாம் துர்லபராஜா

**முதலாம் துர்லபா-ராஜா** (*Durlabharaja* I) (ஆட்சி சுமார் 784-809 பொ.ச.)  சாகம்பரி சௌகான் வம்சத்தைச் சேர்ந்த ஒரு இந்திய மன்னராவார். கூர்ஜர-பிரதிகார மன்னன் வத்சராஜாவின் ஆட்சியாளராக வடமேற்கு இந்தியாவில் உள்ள இன்றைய இராஜஸ்தானின் சில பகுதிகளை இவர் ஆட்சி செய்தார்.

## ஆரம்ப கால வாழ்க்கை
துர்லபன் சகமான மன்னர் முதலாம் சந்திரராஜாவின் மகன், மேலும் இவரது சிறிய தந்தை (சந்திரராஜாவின் சகோதரர்) கோபேந்திரராஜாவுக்குப் பிறகு பதவியேற்றார்.

## கௌடர்களுக்கு எதிரானப் போர்
கூர்ஜர-பிரதிகார மன்னன் வத்சராஜாவின் ஆட்சியாளராக, இன்றைய வங்காளத்தின் பாலப் பேரரசுக்கு எதிராக துர்லபன் இராணுவ வெற்றியைப் பெற்றதாக வரலாற்று சான்றுகள் தெரிவிக்கின்றன. 

துர்லபனின் வாள் *கங்கா-சாகரத்தில்* ( கங்கை ஆறும் சமுத்திரமும் சங்கமிக்கும் இடம்) குளித்ததாகவும், கௌடாவின் இனிப்புச் சாற்றைச் சுவைத்ததாகவும் சாகம்பரி அரசர் மூன்றாம் பிருத்விராஜனின் (வழக்கமான நாட்டுப்புற புராணங்களில் பிருத்திவிராச் சௌகான் என்று அழைக்கப்படுகிறார்) வாழ்க்கையைப் பற்றிய ஒரு புகழ்ச்சியான சமசுகிருத காவியமான "பிருத்விராஜ விஜயம்" கூறுகிறது. இது கௌடா பகுதியில் துர்லபாவின் இராணுவ சாதனைகளை குறிக்கிறது.   துர்லபனின் மகன் குவாகா கூர்ஜர-பிரதிகார மன்னன் இரண்டாம் நாகபட்டாவின் ஆட்சியாளராக இருந்ததாக அறியப்படுகிறது. துர்லபனும் பிரதிகாரர்களின் நிலப்பிரபுத்துவம் கொண்டவராக இருந்தார். அநேகமாக நாகபட்டாவின் தந்தை வத்சராஜாவின் ஆட்சியாளர் என்று இது அறிவுறுத்துகிறது.   இந்த கோட்பாடு ரதன்பூர் தகடு கல்வெட்டால் ஆதரிக்கப்படுகிறது. இது கௌடா பகுதியில் வத்சராஜாவின் வெற்றிகரமான இராணுவப் பிரச்சாரத்தைக் குறிக்கிறது. 

துர்லபன், பால மன்னன் தர்மபாலனுக்கு எதிரான வத்சராஜாவின் போரின் போது கௌடாவில் தனது வெற்றிகளைப் பெற்றதாகத் தெரிகிறது.   பாலர்கள் அவ்வப்போது பிரதிகாரர்களுடன் மோதலில் ஈடுபட்டனர். பொ.ச.812 தேதியிட்ட பரோடா கல்வெட்டு கௌடா மன்னன் தர்மபாலனின் மீது நாகபட்டாவின் வெற்றியையும் குறிக்கிறது. 

இங்குள்ள "கௌடா" என்பது இன்றைய உத்தரபிரதேசத்தில் உள்ள கங்கா-யமுனா தோவாபைக் குறிக்கிறது என்று வரலாற்றாசிரியர் ஆர்.சி.மஜும்தார் கருதுகிறார். தசரத சர்மா மற்றும் ரீமா ஹூஜா போன்ற பிற வரலாற்றாசிரியர்கள், வங்காளத்தில் உள்ள கௌட பகுதியுடன் இதை அடையாளப்படுத்துகின்றனர். இது முக்கிய பாலப் பிரதேசமாக இருந்தது.  

இரதன்பூர் கல்வெட்டின் படி, தர்மபாலன் தனது இரண்டு வெள்ளை அரச குடைகளை பறித்து, தப்பி ஓடியதால், பிரதிகாரர்களின் படைகள் பின்தொடர்ந்தன. தீவிப் போரின் மூலம், வட இந்தியாவின் பெரும்பகுதியை, மேற்கில் தார்ப் பாலைவனம் முதல் கிழக்கில் வங்காளத்தின் எல்லைகள் வரை, வத்சராஜா தனது ஆதிக்கத்தை விரிவுபடுத்தினார் என்று கல்வெட்டு தெரிவிக்கிறது.

வத்சராஜா மற்றும் தர்மபாலன் இருவரும் பின்னர் இராஷ்டிரகூட மன்னர் துருவனால் அடக்கப்பட்டனர். கிபி 793 இல் துருவன் இறந்ததால், கௌடாவில் துர்லபனின் இராணுவ வெற்றிகள் இந்த வருடத்திற்கு முன்பே தேதியிடப்படலாம். 

## வாரிசு
துர்லபனுக்குப் பிறகு இவரின் மகன் முதலாம் கோவிந்தராஜா என்கிற குவாகா ஆட்சிக்கு வந்தார். 

## சான்றுகள்

### உசாத்துணை
* 
* 
* 
* 

பகுப்பு:இராஜஸ்தான் வரலாறு
பகுப்பு:இந்திய அரசர்கள்
ஓனோபைட்டா

**ஓனோபைட்டா** (*Oenophyta* அல்லது *Oinophyta* (    ) என்பது பண்டைய போயோட்டியாவில் இருந்த நகரம் ஆகும். முதல் பெலோபொன்னேசியப் போரின் போது, கி.மு. 457 இல் இங்கு நடந்த ஓனோபிட்டா போரில்  மிரோனைட்சின் கீழ் ஏதெனியர்கள் போயோட்டியன் கூட்டணியின் மீது குறிப்பிடத்தக்க ஒரு வெற்றியை ஈட்டினர். இந்த வெற்றியைத் தொடர்ந்து தனக்ரா அழிக்கப்பட்டது. இதனால், இது அட்டிகாவின் எல்லையிலிருந்து வெகு தொலைவில் இல்லாத பிந்தைய நகரப் பகுதியில் இருந்தது என்பதில் சிறிதும் சந்தேகம் இல்லை.  மேலும் இதன் பெயரானது முக்கியமாக மது உற்பத்தி செய்யப்பட்ட இடம் என்பதைக் காட்டுகிறது, அதற்காக தனக்ரா பிரதேசம் கொண்டாடப்பட்டது.

இதன் தளம் நவீன ஒய்னோஃபைட்டா (ஸ்டானியேட்ஸ்) அருகே அமைந்துள்ளது.  

## குறிப்புகள்

பகுப்பு:பண்டைய கிரேக்க நகரங்கள்
சுல்தான் சிங்

**சுல்தான் சிங்** (*Sultan Singh*)(19 செப்டம்பர் 1923 - 16 திசம்பர் 2014) என்பவர் ஓர் இந்திய அரசியல்வாதி ஆவார். இவர் பஞ்சாப் சட்ட மேலவை உறுப்பினராகவும் பின்னர் மாநிலங்களவை உறுப்பினராகவும் இருந்தார். இவர் திரிபுரா மாநிலத்தின் ஐந்தாவது ஆளுநராக 1989 முதல் 1990 வரை பணியாற்றினார். சிங் 16 திசம்பர் 2014 அன்று தில்லியில் உள்ள ராம் மனோகர் லோஹியா மருத்துவமனையில் நீண்ட காலமாக உடல் நலக்குறைவு காரணமாகச் சிகிச்சைக்குப் பின் இறந்தார்.

## இளமை
சுல்தான் சிங் (செப்டம்பர் 19, 1923-திசம்பர் 12, 2014) அரியான மாநிலம் ரோஹ்தக் மாவட்டத்தில் நிஜாம்பூர் மசுரா கிராமத்தில் பிறந்தார். இந்தக் கிராமம் இப்போது சோனிபட் மாவட்டத்தின் (தாசில் - கார்கோடா) பகுதியாக உள்ளது. இவர் இராணுவத்தில் சேர்ந்து பணியாற்றினார். இப்பணியின் போது புரட்சியாளர்களுடன் தொடர்புகளை வளர்த்துக் கொண்டார். இந்தியச் சுதந்திரப் போராட்டத்தில் பங்கேற்பதற்காக ராணுவத்திலிருந்து விலகி கொல்கத்தா சென்றார். சில காங்கிரசு தலைவர்களுடன் தொடர்பு கொண்டு அக்கட்சியில் இணைந்தார்.

## அரசியல்
இந்தியா சுதந்திரம் அடைந்த பிறகு, இவர் பஞ்சாப் சட்ட மேலவை உறுப்பினராகவும் பின்னர், மக்களவை உறுப்பினராகவும் (மூன்று முறை) பணியாற்றினார். 1978 முதல் 1986 வரை அரியானா மாநில காங்கிரசின் தலைவராகவும் இருந்தார். பின்னர் 1989 முதல் 1990 வரை திரிபுரா ஆளுநராகப் பணியாற்றினார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:திரிபுரா ஆளுநர்கள்
பகுப்பு:2014 இறப்புகள்
பகுப்பு:1923 பிறப்புகள்
கைலாசு பதி சின்ஹா

**கைலாசு பதி சின்ஹா** (*Kailash Pati Sinha*) என்பவர் ஓர் இந்திய அரசியல்வாதி ஆவார். பீகார் மாநிலத்தினைச் சார்ந்த இவர் இந்தியத் தேசிய காங்கிரசு கட்சியினைச் சார்ந்தவர். இவர் இந்திய தேசிய காங்கிரசின் உறுப்பினராகப் பீகாரின் நாலந்தா நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இறந்த ஆண்டு குறிப்பிடப்படவில்லை
பகுப்பு:1905 பிறப்புகள்
நிரஞ்சன் நாத் வாஞ்சூ

**நிரஞ்சன் நாத் வாஞ்சூ** (*N. N. Wanchoo*)(வான்சு என்றும் உச்சரிக்கப்படுகிறது) (1 மே 1910 - 20 அக்டோபர் 1982) என்பவர் ஓர் மூத்த அரசு ஊழியர் மற்றும் இந்தியாவில் கேரளா மற்றும் மத்தியப் பிரதேச மாநிலங்களின் ஆளுநராக இருந்தவர் ஆவார். இவர் தனது ஆரம்பக் கல்வியினை மத்தியப் பிரதேசத்தின் நவ்காங்கில் (1916-ஜூலை 1920) முடித்தார். லாகூரில் உள்ள அரசு கல்லூரி மற்றும் கேம்பிரிச்சு கிங்ஸ் கல்லூரி  மற்றும் இங்கிலாந்து ராயல் பாதுகாப்புக் கல்லூரியில் கல்லூரிக் கல்வியினை முடித்தார்.

## பொது பணியாளர்
வாஞ்சு 1934-ல் இந்தியக் குடிமைப் பணிக்குத் தேர்ந்தெடுக்கப்பட்டார். பீகாரில் துணை-ஆட்சியராகப் தனது பணியைத் தொடங்கினார். இவரது பணியின் போது, பாதுகாப்பு அமைச்சகத்தின் இணைச் செயலாளராகவும், பாதுகாப்பு உற்பத்தியின் தலைமைக் கட்டுப்பாட்டாளராகவும் (1948-57), இந்திய அரசின் செயலாளராகவும், செலவினத் துறை, நிதி அமைச்சகம் (1960-61) ஆகிய பதவிகளில் பணியாற்றினார். பொகாரோ எஃகு ஆலையின் தலைவர் (1965-70)  மற்றும் இந்திய அரசாங்கத்தின் செயலாளர், தொழில்துறை மேம்பாட்டுத் துறை (1968-70)யிலும் பணியாற்றியுள்ளார். ஐதராபாத்தில் உள்ள இந்திய நிர்வாகப் பணியாளர் கல்லூரியின் ஆளுநர் நீதிமன்றத்தின் உறுப்பினராகவும் இருந்தார்.  இவர் 1972-ல் தொழில்துறை சுங்க மற்றும் விலைகள் பணியகத்தின் தலைவராக இருந்து ஓய்வு பெற்றார்.

## ஆளுநர்
இவர் 1 ஏப்ரல் 1973 முதல் அக்டோபர் 10, 1977 வரை கேரள ஆளுநராக  முதல்வர்களான சி. அச்சுத மேனன், கே. கருணாகரன் மற்றும் அ. கு. ஆன்டனி ஆகியோருடன் பணியாற்றினார் பின்னர் 14 அக்டோபர் 1977 முதல் 16 ஆகத்து 1978 வரை மத்தியப் பிரதேச ஆளுநராகப் பணியாற்றினார் . கைலாஷ் சந்திர ஜோஷி மற்றும் வீரேந்திர குமார் சக்லேச்சா ஆகியோர் இக்காலத்தில் முதல்வர்களாகப் பணியாற்றினர்.

## பிறபணிகள்
இந்தியாவில் பின்தங்கிய பகுதிகளுக்கான தொழில்துறை மேம்பாடு மற்றும் இந்த பகுதிகளில் உள்ள தொழில்களுக்கு நிதி மற்றும் நிதி ஊக்குவிப்புகளைப் பரிந்துரைப்பதற்கான ஒரு குழுவின் தலைவராகத் திட்டக்குழு இவரை நியமித்தது. வான்சூ குழு, சில பகுதிகளைத் தேர்ந்தெடுத்து, நிதி மற்றும் நிதி ஆதாரங்களைச் செலவழித்து வளர்ச்சித் துருவங்களாக மாற்றுவதற்குப் பரிந்துரைத்தது. அனைத்து பின்தங்கிய பகுதிகளிலும் வளங்களை ஒரே மாதிரியாகப் பயன்படுத்தவும் பரிந்துரைத்தது. இவர் 1982-ல் தில்லி நகர்ப்புற கலை ஆணையத்தின் தலைவராகவும் இருந்தார். இவர் 20 அக்டோபர் 1982-ல் இறந்தார்.

## மேற்கோள்கள்

பகுப்பு:1982 இறப்புகள்
பகுப்பு:1910 பிறப்புகள்
பகுப்பு:கேரள ஆளுநர்கள்
பகுப்பு:இந்திய அரசு அதிகாரிகள்
பகுப்பு:மத்தியப் பிரதேச ஆளுநர்கள்
இரண்டாம் துர்லபராஜா

**இரண்டாம் துர்லபராஜா** (*Durlabharaja* II) (ஆட்சி சுமார் 998-1012 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

## வரலாறு
துர்லப-ராஜா சகமான மன்னர் சிம்மராஜாவின் மகன். இவர் தனது சகோதரர் இரண்டாம் விக்ரகராஜாவுக்குப் பிறகு சகமானாவின் சிம்மாசனத்தில் அமர்ந்தார். விக்ரகராஜாவின் ஹர்ஷநாத் கோயில் இரண்டு சகோதரர்களை இராமர் - இலட்சுமணன் மற்றும் கிருட்டிணன் - பலராமனுடன் ஒப்பிடுகிறது. இவருக்கு சந்திரராஜா மற்றும் கோவிந்தராஜா என்ற இரண்டு சகோதரர்கள் இருந்தனர் (அதே பெயர்களைக் கொண்ட சகமான மன்னர்களுடன் குழப்பமடைய வேண்டாம்). 

துர்லபனின் ஆட்சிக் காலத்தின் பொ.ச.999 தேதியிட்ட இரண்டு கல்வெட்டுகள் பர்பத்சரில் உள்ள கின்சாரியா மற்றும் இராஜஸ்தானில் உள்ள சக்ராய் ஆகிய இடங்களில் கண்டுபிடிக்கப்பட்டுள்ளன. சக்ராய் கல்வெட்டின் படி, இவர் மகாராஜாதிராஜா ("மன்னர்களுக்கெல்லாம் மன்னன்") என்ற பட்டத்தை ஏற்றுக்கொண்டார். கின்சாரியா கல்வெட்டு இவர் *துர்லங்கியா-மேரு* என்று அழைக்கப்பட்டதாகக் கூறுகிறது, இது அவரது எதிரிகள் அவரது கட்டளைகளுக்குக் கீழ்ப்படிந்ததைக் குறிக்கிறது. அசோசித்தனா அல்லது ரசோசித்தன மண்டலத்தை இவர் கைப்பற்றியதாகவும் கல்வெட்டு கூறுகிறது. இது இன்றைய ரோத்தக் மாவட்டமாக இருக்கலாம் என்று வரலாற்றாசிரியர் ஆர்.பி. சிங் ஊகிக்கிறார். துர்லபன், தோமரா அரசனிடமிருந்து இப்பகுதிகளைக் கைப்பற்றியிருக்கலாம்.

அஸ்திகுந்தி இராஷ்டிரகூட கிளையின் தலைவரான தவாலாவின் பொ.ச. 996 தேதியிட்ட கல்வெட்டில் இவரைப் பற்றிய ஒரு குறிப்பில் காண்கிறார். இந்த கல்வெட்டின் படி, துர்லபனால் தாக்கப்பட்ட மகேந்திரன் என்ற மன்னனுக்கு தவாலா உதவ வந்தான். துர்லபனின் போட்டியாளர்களான சௌலுக்கியர்களின் நிலப்பிரபுத்துவத்தில் இருந்த சமகால நாட்டுல சாஹமான அரசருடன் இந்த மகேந்திரனை அடையாளம் காணலாம். மகேந்திரனை விடுவிக்க தவாலா ராஜதந்திரம் மற்றும் பலம் இரண்டையும் பயன்படுத்தியதாக கல்வெட்டு கூறுகிறது.  வரலாற்றாளர் டி.ஆர். பண்டார்கரின் கூற்றுப்படி, தவாலாவின் கல்வெட்டில் குறிப்பிடப்பட்டுள்ள துர்லபராஜா வேறொரு அரசரான துர்லபராஜா சோலங்கியராக இருக்கலாம் . 

ஆரம்பகால இடைக்கால முஸ்லிம் வரலாற்றாசிரியர்கள், |அஜ்மீரின் ஆட்சியாளர் பொ.ச.1008 -இல் கசினியின் மகுமூத்துக்கு எதிராக ஆனந்தபாலனுக்கு ஆதரவாக இந்து ஷாகி அரசர்களின் கூட்டமைப்பில் சேர்ந்தார் என்று கூறுகின்றனர். ஆர்.பி. சிங் இந்த ஆட்சியாளரை துர்லபராஜா என்று அடையாளப்படுத்துகிறார். மகுமூத் இந்துப் பிரதேசங்களை மீண்டும் மீண்டும் சூறையாடுவதைத் தடுக்க கூட்டமைப்பு தவறிவிட்டது. 

துர்லபனின் துணை அதிகாரிகளில், மாதவன் என்ற மந்திரியும், தாதிசிக சாச்சா என்ற நிலப்பிரபுவும் அறியப்படுகிறார்கள். இவருக்குப் பிறகு இவரது சகோதரர் மூன்றாம் கோவிந்தராஜா ஆட்சிக்கு வந்தார். 

## சான்றுகள்

### உசாத்துணை
* 
* 
* 
* 

பகுப்பு:இராஜஸ்தான் வரலாறு
பகுப்பு:இந்திய அரசர்கள்
துஷாரா விஜயன்

**துஷாரா விஜயன்** (*Dushara Vijayan*), ஒரு தமிழ்த் திரைப்பட நடிகை ஆவார். *போதை ஏறி புத்தி மாறி* (2019) என்கிற திரைப்படத்தில் அறிமுகமான பிறகு, *[[சார்பட்டா பரம்பரை]]* (2021) *அன்புள்ள கில்லி* (2022) உள்ளிட்ட திரைப்படங்களில் நடித்துள்ளார்.
## தொழில்
துஷாரா திண்டுக்கல்லில் பிறந்தவர். கோவை சென்று பொறியியல் படித்தார். ஒரு கட்டத்தில் பொறியியல் படிப்பை விட்டுவிட்டு, ஆடை வடிவமைப்பியல் படித்தார். 2019-ஆம் ஆண்டு புதுமுகங்கள் தயாரித்து வெளியான *போதை ஏறி புத்தி மாறி*  என்ற திரைப்படத்தில் அறிமுகமானார். 2021 ஆம் ஆண்டு *சார்பட்டா பரம்பரையின்* நாயகியாகி நடிப்பில் அனைவரது கவனத்தையும் ஈர்த்தார். 2022 ஆம் ஆண்டில் நாயை அடிப்படையாக வைத்து தயாரிக்கப்பட்டுள்ள *அன்புள்ள கில்லி* படத்தில் நடித்துள்ளார்.

2021 ஆம் ஆண்டு வெளியான குத்துசண்டை விளையாட்டை மையமாகக் கொண்ட சார்பட்டா பரம்பரை திரைப்படம் துசாராவிற்கு திருப்பு முனையாக அமைந்தது. 1970 ஆம் ஆண்டுகளில் வாழ்ந்த சென்னைப் பெண்ணாக இவர் திரைப்படத்தில் தோன்றினார். இயக்குநர் பா. ரஞ்சித் சமூக வலைத்தளத்தில் இவரின் புகைப்படத்தை பார்த்து இருபது நிமிட நேர்காணலுக்கு பின்னர் தேர்வு செய்தார். துஷாராவின் நடிப்பு பாராட்டைப் பெற்றது.

## திரைப்படவியல்

## மேற்கோள்கள்

பகுப்பு:தமிழ் நடிகைகள்
பகுப்பு:வாழும் மக்கள்
கவாச்

**கவாச்** (*Kavach*) என்பது இந்திய ரயில்வேயின் தானியங்கி தொடருந்து பாதுகாப்பு கருவியாகும். இது முழுமையாக உள்நாட்டில் உருவாக்கப்பட்ட தொழில்நுட்பமாகும். இந்த தொழில்நுட்பத்தை ரயில்வேயின் வடிவமைப்பு ஆய்வு அமைப்பான ஆர்டிஎஸ்ஓ உருவாக்கியுள்ளது.

## பரிசோதனை
தெற்கு மத்திய ரயில்வேயில் சிக்கந்தராபாத் பிரிவில் குல்லாகுடா-சிட்கிட்டா தொடருந்து நிலையங்களுக்கிடையே கவாச் தொழில்நுட்பம் மார்ச் 4, 2022ல் பரிசோதனை செய்யப்பட்டது. இரண்டு தொடருந்து என்ஜின்கள் ஒரே இருப்புப் பாதையில் எதிர் எதிர் திசையில் மோதுவது போல் போன்ற சூழ்நிலை உருவாக்கப்பட்டது. இவற்றில் ஒரு என்ஜினில் ரயில்வே அமைச்சர் அஸ்வினி வைஷ்னவும் மற்றொரு என்ஜினில் ரயில்வே போர்டு தலைமை செயல் அதிகாரியும் பயணம் செய்தனர். இந்த என்ஜின்களில் பொருத்தப்பட்டிருந்த கவாச் கருவிகள் ஒரே தடத்தில் எதிர் எதிரே தொடருந்துகள் வருவதை கண்டுகொண்டு சுமார் 380 மீட்டர் இடைவெளியில் என்ஜின்களை தானாகவே நிறுத்தியது. இதன் மூலம் கவாச் கருவி பரிசோதனை வெற்றிகரமாக செயல்பட்டதாக அறிவிக்கப்பட்டது.
## இதனையும் காண்க
* தானியங்கி தொடருந்து பாதுகாப்பு
* தொடருந்துகள் மோதல் எதிர்ப்புக் கருவி
* இரயில்வே பாதுகாப்பு ஆணையம்

## மேற்கோள்கள்

## வெளியிணைப்புகள்
* விளக்கம்

பகுப்பு:இந்திய இரயில்வே
பகுப்பு:தொடருந்து தானியங்கிப் பாதுகாப்புக் கருவிகள்
பைரேந்திர பிரசாத்

**பைரேந்திர பிரசாத்** (*irendra Prasadஎ*) என்பவர் இந்திய அரசியல்வாதி ஆவார். பீகார் மாநிலத்தினைச் சேர்ந்த இவர் ஜனதா கட்சியின் உறுப்பினர் ஆவார். இவர் இந்திய நாடாளுமன்றத்தின் கீழவையான மக்களவையில் பீகார் மாநிலத்தின் நாலந்தா மக்களவையின் நாடாளுமன்ற உறுப்பினராக இருந்தார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:6வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1932 பிறப்புகள்
சித்தேஷ்வர் பிரசாத்

**சித்தேஷ்வர் பிரசாத்** (*Siddheshwar Prasad*)(பிறப்பு 19 சனவரி 1929) என்பவர் இந்தியத் தேசிய காங்கிரசைச் சேர்ந்த இந்திய அரசியல்வாதி ஆவார். இவர் 1962, 1967 மற்றும் 1971ஆம் ஆண்டுகளில் பீகாரின் நாலந்தா தொகுதியிலிருந்து இந்திய நாடாளுமன்றத்தின் கீழவையான மக்களவைக்குத் தேர்ந்தெடுக்கப்பட்டார். முன்னதாக பீகாரில் உள்ள நாலந்தா கல்லூரியில் பேராசிரியராக இருந்தார். சூன் 1995 முதல் சூன் 2000 வரை திரிபுரா ஆளுநராகச் செயல்பட்டார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:திரிபுரா ஆளுநர்கள்
பகுப்பு:1929 பிறப்புகள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பேகம் கம்ருன் நகர்

**பேகம் கம்ருன் நகர்** (*Begum Kamrun Nahar*)  வங்காள தேசத்தின்  தகவல் மற்றும் ஒலிபரப்பு அமைச்சகத்தின் முன்னாள் செயலாளர் ஆவார். வங்களாதேசத்தில் முதன்மை தகவல் அதிகாரியாக பதவிக்கு வந்த முதல் பெண் என்ற சிறப்புக்கு உரியவராக இவர் கருதப்படுகிறார்.  பெண்கள் மற்றும் குழந்தைகள் விவகார அமைச்சகத்தின் முன்னாள் செயலாளராகவும் இருந்தார்.

## ஆரம்ப கால வாழ்க்கை
**பேகம் கம்ருன் நகர்** பிராமன்பரியா மாவட்டத்தில் பிறந்தார்.  1983  ஆம் ஆண்டில் டாக்கா பல்கலைக்கழகத்தின் சமூக நலன் மற்றும் ஆராய்ச்சி நிறுவனத்தில் முதுகலை படிப்பை முடித்தார்  . வங்காள தேசத்தின் அச்சக நிறுவனத்தில் பத்திரிக்கை துறையில் பட்டயமும் படித்துள்ளார்.

## தொழில்
1984 ஆம் ஆண்டு வங்காள தேசத்தின் குடிமைப் பணியில் நிர்வாகப் பணியாளராகச் சேர்ந்தார்.

2017 ஆம் ஆண்டு பிப்ரவரி மாதத்தில்   பத்திரிகைத் தகவல் துறையில் முதன்மை தகவல் அதிகாரியாக நியமிக்கப்பட்டார். முதன்மை தகவல் அதிகாரி பதவியை வகித்த முதல் பெண்மணி என்ற சிறப்பும் கிடைத்தது.  முன்னதாக இவர் திரைப்படங்கள் மற்றும் வெளியீடுகள் துறை, மக்கள் தொடர்பு இயக்குநரகத்தின் பொது இயக்குநராக இருந்தார்.  இதேபோல வங்காளதேச திரைப்படக் காப்பகத்தின் முன்னாள் பொது இயக்குநர் பொறுப்பிலும்   இருந்தார்.  வங்காள தேசத்தின் திரைப்பட தணிக்கை வாரியத்தின் முன்னாள் துணைத் தலைவராகவும் இருந்துள்ளார்

2019  ஆம் ஆண்டு சனவரி மாதம் 25 ஆம் தேதியன்று பெண்கள் மற்றும் குழந்தைகள் விவகார அமைச்சகத்தின் செயலாளராக நகர் நியமிக்கப்பட்டார்.

30 டிசம்பர் 2019 ஆம் ஆண்டு டிசம்பர் மாதம் 30 ஆம் தேதியன்று பெண்கள் மற்றும் குழந்தைகள் விவகார அமைச்சகத்தின் செயலாளர் பதவியிலிருந்து தகவல் மற்றும் ஒளிபரப்பு செயலாளராக மாற்றப்பட்டார்.

நவம்பர் 2020 ஆம் ஆண்டு நவம்பர் மாதம்  தகவல் மற்றும் ஒலிபரப்பு அமைச்சகத்தில் செயலாளராகப் பணியாற்றியபோது ஓய்வுக்குப் பிந்தைய விடுப்பில் சென்றார். காசா மியா என்பவர் இவருக்குப் பதிலாக தகவல் மற்றும் ஒளிபரப்பு அமைச்சகத்தின் செயலாளராக நியமிக்கப்பட்டார்.

## தனிப்பட்ட வாழ்க்கை
வங்காளதேசத்தின் அமைச்சரவை செயலாளரான கந்தகர் அனோவருல் இசுலாமை நகர் மணந்தார்.  இவர்களுக்கு இரண்டு குழந்தைகள் உள்ளனர்.  2020 ஆம் ஆண்டு சூன் மாதத்தில்  கோவிட் நோய்த் தொற்று பரவலின் போது  தொற்றுநோயால் பாதிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:வங்காளதேசப் பெண்கள்
பகுப்பு:வங்காளதேச ஊடகத் துறையினர்
மூவெத்தில் சிட்ரேட்டு

**மூவெத்தில் சிட்ரேட்டு** (*Triethyl citrate*) என்பது சிட்ரிக் அமிலத்தின் ஓர் எசுத்தர் ஆகும். C12H20O7 என்ற மூலக்கூற்று வாய்ப்பாட்டால் இது விவரிக்கப்படுகிறது. நிறமற்ற மணமற்ற நீர்மமான மூவெத்தில் சிட்ரேட்டு ஐ1505 என்ற எண்ணிடப்பட்டு ஓர் உணவு சேர்க்கைப் பொருளாகப் பயன்படுத்தப்படுகிறது. நுரைகளை நிலைநிறுத்துவதற்கு, குறிப்பாக முட்டையின் வெள்ளைக்கருவை அடித்து நிலைநிறுத்தவும் மருந்துகளின் மேற்பூச்சுககாகவும் நெகிழிகளிலும் இது பயன்படுத்தப்படுகிறது.
 
பாலிவினைல் குளோரைடு மற்றும் அதையொத்த நெகிழிகளுக்கு ஒரு நெகிழியாக்கியாகவும் மூவெத்தில் சிட்ரேட்டு பயன்படுத்தப்படுகிறது.
புகையிலையை புகைக்கும் அனுபவத்தை கொடுக்கப் பயன்படும் நிகோடின் அடிப்படையிலான நீர்மத்தைக்  கொண்ட சிகரெட் வடிவ சாதனங்களில் போலி பால்மமாக்கியாக இதைப் பயன்படுத்துகின்றனர். உணவுப் பொருட்களில் பயன்படுத்தப்படும் லெசித்தின் போன்றே மூவெத்தில் சிட்ரேட்டு செயல்படுகிறது, ஆனால் லெசித்தினிடம் இல்லாத ஆவியாதல் சாத்தியம் இச்சேர்மத்தில் உள்ளது.

## மேற்கோள்கள்

பகுப்பு:எத்தில் எசுத்தர்கள்
பகுப்பு:எசுத்தர்கள்
பகுப்பு:சிட்ரேட்டுகள்
இலாலன் பிரசாத் சிங்

**இலாலன் பிரசாத் சிங்** (*Lallan Prasad Singh*)(1912-17 அக்டோபர் 1998) என்பவர் அசாம் (1973-80), மணிப்பூர் (1973-80, 1982-83), மேகாலயா (1973-80), நாகாலாந்து (1973-81), மற்றும் திரிபுரா (1973–80) ஆகிய இந்திய மாநிலங்களின் ஆளுநராக இருந்தவர் ஆவார். 

## பிறப்பும் இறப்பும்
சிங் 1912-ல் இந்தியாவின் பீகார் மாநிலத்தில் பக்ஸரில் பிறந்தார். 17 அக்டோபர் 1998 அன்று புது தில்லியில் இறந்தார்.

## குடும்பம்
இவர் மனோரமா சிங் (நீ மேத்தா) என்பவரை மணந்தார் மற்றும் வினிதா, நந்தினி, விஜய் மற்றும் பிரியதர்ஷினி ஆகிய நான்கு குழந்தைகளைப் பெற்றார்.

## அரசுப்பணி
இம்பீரியல் குடிமைப் பணியில் 1936 தொகுதி உறுப்பினரான இவர் 9 செப்டம்பர் 1936 இல் இந்தியக் குடிமைப் பணியில் சேர்ந்தார். 1947-ல் சுதந்திரத்திற்குப் பிறகு, இவர் இந்திய நிர்வாக சேவையில் நீண்ட குறிப்பிடத்தக்க அளவில் பணிபுரிந்தார். பீகாரின் முதல் சுதந்திர அரசாங்கத்தின் போது (1946-61) இவர் தலைமைச் செயலாளராக இருந்தார். முதல் பீகார் முதல்வர் எஸ். கே.  சிங் மற்றும் துணை முதல்வர் மற்றும் நிதி அமைச்சர் அனுக்ரா நரேன் சின்ஹா ஆகிய இருவரின் நம்பிக்கையைப் பெற்றவராகச் செயல்பட்டார். இந்தியாவின் உள்துறை செயலாளர், ஐந்து வடகிழக்கு மாநிலங்களின் ஆளுநர் மற்றும் நேபாளத்திற்கான இந்தியத் தூதர் உட்ப்பட பல முக்கிய நிர்வாகப் பதவிகளையும் இவர் வகித்துள்ளார்.

## புத்தக வெளியீடு
சிங் தனது அதிகாரத்துவ வாழ்க்கையைத் தவிர, இரண்டு புத்தகங்களையும் எழுதியுள்ளார். அவை 1) *[[லால் பகதூர் சாஸ்திரி|லால் பகதூர் சாஸ்திரியின்]] உருவப்படம்: மிகச்சிறந்த காந்தியவாதி* மற்றும் 2) *இந்தியாவில்* *தேர்தல் சீர்திருத்தம்*.

## விருது
இவருக்கு இந்திய அரசு, 1999-ல் இறப்பிற்கு பிறகு  பத்ம விபூசண் விருது வழங்கியது.

## படம்


## மேலும் பார்க்கவும்

* 1975 இன் ஷில்லாங் ஒப்பந்தம்

## மேற்கோள்கள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:1998 இறப்புகள்
பகுப்பு:1912 பிறப்புகள்
பகுப்பு:திரிபுரா ஆளுநர்கள்
பகுப்பு:நாகாலாந்து ஆளுநர்கள்
பகுப்பு:மேகாலயா ஆளுநர்கள்
பகுப்பு:அசாம் ஆளுநர்கள்
பகுப்பு:பீகார் அரசியல்வாதிகள்
அஸ்வினி வைஷ்னவ்

**அசுவினி வைஷ்ணவ்** (*Ashwini Vaishnaw*)(பிறப்பு: சூலை 18, 1970) என்பவர் இந்திய அரசியல்வாதியும் முன்னாள் இந்திய ஆட்சிப் பணி அதிகாரியும் ஆவார். இவர் தற்போது 39-ஆவது இரயில்வே, 55-ஆவது தகவல் தொடர்பு மற்றும் 2-ஆவது மின்னணு மற்றும் தகவல் தொழில்நுட்ப அமைச்சர் ஆவார். இவர் இந்திய அரசாங்கத்தில் 2021 முதல் அமைச்சராகவும், ஒடிசாவை பிரதிநிதித்துவப்படுத்தும் மாநிலங்களவை உறுப்பினராக 2019 முதல் உள்ளார். இவர் பாரதீய ஜனதா கட்சியின் உறுப்பினர் ஆவார். முன்னதாக 1994-இல், ஒடிசா மாநில இந்திய நிர்வாகப் பணியில் சேர்ந்த வைஷ்ணவ், ஒடிசாவில் நீண்ட காலம் பணியாற்றியுள்ளார்.

## கல்வியும் பணியும்
இராசத்தான் மாநிலம் பாலி மாவட்டத்தில் உள்ள ஜீவந்த் கல்லன் கிராமத்தில் வசித்தவர் வைஷ்ணவ். பின்னர், இவரது குடும்பம் சோத்பூர் நகருக்கு குடியேறியது. வைஷ்ணவ் ஜோத்பூரில் உள்ள புனித அந்தோணியார் பள்ளியிலும், ஜோத்பூரில் உள்ள மகேசு பள்ளியிலும் பள்ளிப்படிப்பை முடித்தார். இவர் 1991-ல் ஜோத்பூரில் உள்ள எம்.பி.எம். பொறியியல் கல்லூரியில் மின்னணு தொலைதொடர்பு பொறியியல் படிப்பில் தங்கப் பதக்கத்துடன் பட்டம் பெற்றார். பின்னர் இந்திய தொழில்நுட்பக் கழகம், கான்பூரில் தனது முதுநிலை தொழில்நுட்ப படிப்பினை முடித்தார். 1994-ல் அகில இந்திய தரவரிசையில் 27 உடன் இந்திய ஆட்சிப் பணிக்கு தேர்வு செய்யப்பட்டார். 2008-ல், வைஷ்ணவ் அமெரிக்காவில் உள்ள பென்சில்வேனியா பல்கலைக்கழகத்தின் வார்டன் பள்ளியில் வணிக நிர்வாகவியல் முது நிலைப் படிப்பினை முடித்தார்.

முதுநிலை நிர்வாகவியல் படிப்பிற்கு பின்னர், வைஷ்ணவ் இந்தியா திரும்பினார். ஜி.ஈ. போக்குவரத்து நிர்வாக இயக்குநராக சேர்ந்தார். இதைத் தொடர்ந்து, இவர் சீமென்சில் துணைத் தலைவராக சேர்ந்தார். லோகோமோட்டிவ்ஸ் & ஹெட் நகர்ப்புற உள்கட்டமைப்பு உத்தி பிரிவில் பணியாற்றினார். முன்னதாக, இவர் மோர்முகாவ் துறைமுக அறக்கட்டளையின் துணைத் தலைவராகவும் பணியாற்றியுள்ளார். இதனால் பொது மற்றும் தனியார் துறை நிறுவனங்களில் பணி அனுபவம் பெற்றவராவார்.

2012ஆம் ஆண்டில், இவர் பெருநிறுவன துறையை விட்டு வெளியேறி. குசராத்தில் திரீ டீ ஆட்டோ லாஜிஸ்டிக்ஸ் பிரைவேட் லிமிடெட் மற்றும் வீ ஜீ ஆட்டோ காம்பொனென்ட்ஸ் பிரைவேட் லிமிடெட் ஆகிய இரண்டு வாகன உதிரிபாகங்கள் உற்பத்தி அலகுகளையும் நிறுவினார்.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்